Նեյթան Դիաս

Նեյթան Դոնալդ Դիաս (, ), ամերիկացի խառը ոճի մարտիկ, հանդես է գալիս UFC-ի հովանու ներքո՝ թեթև քաշային կարգում։ «The Ultimate Fighter 5»-ի հաղթողն է։ 2019 թվականի սեպտեմբերի դրությամբ UFC-ի պաշտոնական վարկանիշի 6-րդ հորիզոնականում է կիսամիջին քաշային կարգում։ Մեկ այլ հայտնի մարտիկի՝ Նիկ Դիասի կրտսեր եղբայրն է։

Կենսագրություն 
Նեյթան Դիասը ծնվել և մեծացել է Կալիֆորնիայի Սթոքտոն քաղաքում։ Ունի մեքսիկական արմատներ։ Եղբոր պես նա ևս սովորել է Լոդայ քաղաքի «Տոկայ» դպրոցում, իսկ 14 տարեկանում սկսել է մարզվել Նիկի հետ։ Համատեղ ջանքերով նրանք իրականացրել են իրենց երազանքը և հայտնվել բրազիլական ջիու-ջիթսուի լոդայի դպրոցում, որտեղ մարզվել են Նիկոլաս Լիպարիի հետ։ Նեյթի մյուս մարզիչները եղել են Սիզար Գրեյսին (բրազիլական ջիու-ջիցու) և Ռիչարդ Պերեսը (բռնցքամարտում)։ 

Նեյթը հանդես է գալիս «Cesar Gracie Jiu-Jitsu»-ի կազմում։ 18 տարեկանում նա դարձել է վեգան։

Ոճ 
Նեյթ և Նիկ եղբայրները հայտնի են իրենց սկանդալային արարքներով ոչ միայն օկտագոնից դուրս, այլ նաև մարտերի ժամանակ։ Դիաս եղբայրները հաճախ են օգտվում «Ստոկտոնյան ապտակից»՝ մարտի ժամանակ ափի հարվածներից։

Գործունեություն

Գործունեության սկիզբ 
Մինչև UFC-ի հետ պայմանագիր կնքելը Դիասը հիմնականում հանդես էր գալիս World Extreme Cagefighting-ում (WEC)։ 2006 թվականին WEC 24-ի շրջանակներում մենամարտել է թեթև քաշային կարգում այն ժամանակվա չեմպիոն Էրմիս Ֆրանսի հետ։ Նեյթը պարտվել է երկրորդ ռաունդում ցավեցնող հնարքի պատճառով։ Դա եղել է WEC-ի անցկացրած վերջին միջոցառումը նախքան Züffa-ի գնելը։

UFC

2015 
Դիասը պետք է Մեթոմ Բրաունի հետ հանդիպեր 2015 թվականի հուլիսի 11-ին UFC 189 մրցաշարի շրջանակներում։ Սակայն ապրիլի կեսին հայտնի էր դարձել, որ մենամարտը չի կայանա՝ պայմանագրային տարաձայնությունների պատճառով։

UFC on Fox 17-ի շրջանակներում կայացել է Մայքլ Ջոնսոնի և Նեյթի միջև մենամարտը։ Նեյթը հաղթել է մրցավարների միաձայն որոշմամբ, սակայն երկուսն էլ ստացել են մրցանակ «Երեկոյի լավագույն մենամարտի» համար։

2016 
2016 թվականի մարտի 5-ին՝ UFC 196 մրցաշարում, Դիասը փոխարինման է դուրս եկել վնասվածք ստացած Ռաֆայել Դոս Անժոսին Քոնոր ՄաքԳրեգորի դեմ մարտում։ Պատրաստվելու համար Դիասն ուներ ընդամենը 11 օր։ Մենամարտը կայացել է կիսամիջին քաշային կարգում, քանի որ Դիասը ժամանակ չի ունեցել ավելորդ քաշից (170 ֆունտ) ազատվելու համար։ Դիասը հաղթել է 2-րդ ռաունդում խեղդող հնարքի կիրառմամբ։ Երկուսն էլ ստացել են «Երեկոյի լավագույն մենամարտ» մրցանակը, Դիասը նաև ստացել է «Երեկոյի ելույթ» մրցանակը։

ՄաքԳրեգորի հետ ռևանշը պետք է տեղի ունենար 2016 թվականի հուլիսի 9-ին UFC 200-ի շրջանակներում, սակայն ապրիլի 19-ին UFC-ն հայտարարել էր, որ ՄաքԳրեգորը դուրս է մնացել մրցաշարից Լաս Վեգասում ԶԼՄ-ների հանդեպ պարտավորությունները չկատարելու պատճառով։ Մենամարտը տեղափոխվել է և տեղի ունեցել հաջորդ ամիս՝ UFC 202-ի շրջանակներում, և նորից կիսամիջին քաշային կարգում։ Դիասը պարտվել է պատասխան մենամարտը մրցավարների մեծամասնության որոշմամբ (48-47, 47-47, 48-47)։ Երկու մարտիկն էլ նորից արժանացել են «Երեկոյի լավագույն մենամարտ» մրցանակին։

2019 
Նեյթ Դիասը երկարատև դադար է վերցրել ՄաքԳրեգորից կրած պարտությունից հետո և սպասում էր ոչ պակաս հանրային մրցակցին, որը կարող էր նոր փուլ ապահովել իր կարիերայում։

UFC-ի ճնշման տակ Դիասը համաձայնել է մենամարտել թեթև քաշային կարգի նախկին չեմպիոն Էնթոնի Պետտիսի հետ։ Մենամարտը տեղի է ունեցել 2019 թվականի օգոստոսի 18-ին UFC 241 շոուի շրջանակներում։ Մարտը շարունակվել է հատկացված բոլոր ռաունդներով, մրցավարական որոշմամբ հաղթանակ է տարել Դիասը։

Տիտղոսներ և նվաճումներ 
 Ultimate Fighting Championship
 «Երեկոյի լավագույն մենամարտ» մրցանակի մրցանակակիր (7 անգամ) ընդեմ Ջոշոա Նիրայի, Կլեյա Գվիդի, Ջոյա Ստիվենսի, Մարկուս Դևիսի, Դոնալդ Սերոնեի, Մայքլ Ջոնսոնի և Քոնոր ՄաքԳրեգորի(x2)
 «Երեկոյի լավագույն նոկաուտ» մրցանակի մրցանակակիր (1 անգամ) ընդեմ Գրեյ Մեյնարդայի
 «Երեկոյի ելույթ» մրցանակի մրցանակակիր (1 անգամ) ընդեմ Քոնոր ՄաքԳրեգորի
 «Երեկոյի ցավեցնող հնարք» մրցանակի մրցանակակիր (5 անգամ) ընդեմ Էլվին Ռոբինսոնի, Կուրտ Պելեգրինիյի, Մելվին Գիյարդայի, Տականորի Գոմիյի և Ջիմա Միլլերի
 Sherdog
 2011 All-Violence First Team
 MMAJunkie.com
 2016 ամսվա մենամարտ (մարտ) ընդեմ Քոնոր ՄաքԳրեգորի
 2016 ամսվա մենամարտ (օգոստոս) ընդեմ Քոնոր ՄաքԳրեգորի

Ծանոթագրություններ

Արտաքին հղումներ 
 Նեյթ Դիաս
 Պաշտոնական կայք Նեյթան Դիաս
 Դիասը SherDog-ում
Ամերիկացի ընդհանուր մենամարտիկներ
Մարտական արվեստներ
Ամերիկացիներ
Ամերիկացի մարզիկներ